
REFERAT DE APROBARE A PROIECTULUI DE HOTĂRÂRE

privind  aprobarea suplimentării Agendei manifestărilor culturale din anul 2020
 a Casei de Cultură a Municipiului Timişoara aprobată prin HCLMT nr. 212/04.06.2020

Motivul emiterii proiectului de hotărâre


1.Descrierea situaţiei actuale

         Casa de Cultură a Municipiului Timişoara a luat fiinţă conform HCL 173 din 30.06 1998 şi este o institutie  publică de cultură, care funcţioneza sub autoritatea Consiliului Local al Municipiului Timişoara, fiind finanţată din venituri proprii şi din alocatii de la bugetul local, de la capitolul Cultură. Agenda culturală a Casei de Cultură, care conţine toate evenimentele importante şi de tradiţie ale oraşului, se votează anual de către Consiliul Local al municipiului Timişoara.
Având în vedere noile realități sociale generate de starea de urgență, starea de alertă și alte condiții de derulare a evenimentelor publice formulăm aceste acțiuni noi ca supliment care vin în completarea agendei culturale pe anul 2020. Noile proiecte propuse sunt în concordanță cu reglementările nou apărute și se vor putea derula în perioada imediat următoare.

	2. Schimbări preconizate şi rezultate aşteptate
      
	Agenda manifestărilor culturale pentru anul 2020 a Casei de Cultură a Municipiului Timişoara cuprinde manifestări devenite deja tradiţie în oraşul nostru, dintre care enumerăm: Festivalul Bega Bulevard, Festivalul Minorităţilor şi Gastronomiei, Festivalul Inimilor, 3 August-Ziua Timişoarei, Festivalul de Operă şi Operetă din Parcul Rozelor, Film pentru Timişoara, Ruga Timişoarei, Festivalul Baroc, Târgul de Iarnă şi Sărbătorile Crăciunului, Gala Excelenţei Timişorene, Revelion 2020, dar şi alte acţiuni şi evenimente noi. 
	
Timişoara este Capitala Culturală Europeană în 2021, ca rezultat al unui demers al oraşului nostru, susţinut în primul rând de Primăria Municipiului Timişoara. 

În conformitate cu obiectivele asumate, activităţile desfăşurate de oraşul Capitală Europeană a Culturii vor urmări să îmbunătăţească sfera de cuprindere, diversitatea şi dimensiunea europeană ale ofertei culturale.
	Pentru realizarea obiectivelor propuse și asumate de către municipiul Timișoara în realizarea programului Timișoara – Capitala Culturală Europeană 2021, care presupune punerea în valoare a tradițiilor și valorilor culturale și emblematice ale acestui oraș, este necesară derularea unor acțiuni de impact (Festivalul European al Spectacolului Timișoara – Festivalul Dramaturgiei FEST – FDR),  și finanțarea corespunzătoare a unor acțiuni de prestigiu (Beta 2020 – Bienala Timișoreană de Arhitectură), precum și a unor acțiuni noi (La feminin, Frames and shapes “Cadre  și forme” - Școala de vară de dans contemporan, BEGA ! prezinta Borealis și Polis & Paidea). 
	
	Apreciem necesară suplimentarea Agendei manifestărilor culturale pentru anul 2020 cu cinci manifestări culturale, cuprinse în anexă la prezenta.
	În motivarea prezentului demers aducem drept argumente starea pandemică existentă la nivel internațional și care nu a făcut posibilă până acum estimarea derulării acestor evenimente.

3.Alte informaţii

Municipalitatea timişoreană, prin direcţiile de specialitate trebuie să implementeze Strategia culturală a municipiului Timişoara, aprobata prin HCL 535 din data: 31.10.2014  privind aprobarea Strategiei culturale a municipiului Timişoara pentru perioada 2014-2024. 
La fel stau lucrurile şi în ceea ce priveste Strategia de tineret a municipiului Timişoara aprobată prin HCL nr. 574 din 27.11.2014 privind aprobarea Strategiei de tineret a municipiului Timisoara pentru perioada 2014 - 2020 a municipiului Timişoara. 


4. Concluzii

           Se consideră oportună aprobarea suplimentării manifestărilor culturale din anul 2020 a Casei de Cultură a Municipiului Timişoara aprobată prin HCLMT nr. 212/04.06.2020.

